Budapest I. kerület Budavári Önkormányzat

EGYESÍTETT BÖLCSŐDE

**1011 Budapest, Iskola u. 22-24.**

**🕿 201-1618 Mobil: +36 20 269 4006**

**e-mail: iskola@budavari-bolcsodek.hu**

Tisztelt Szülők! Kedves Érdeklődők!

A Budapest I. kerület Budavári Önkormányzat Egyesített Bölcsőde gyermekfelvételhez kapcsolódó rendje:

**Az ellátás nyújtásának helyszínei:**

Budapest I. kerület Budavári Önkormányzata a gyermekek napközbeni ellátását a Dezső utcai Mini Bölcsődék megnyitása után 6 feladatellátási helyen működő Egyesített Bölcsődéje látja el az alábbi helyszíneken:

|  |  |  |
| --- | --- | --- |
|  | **Telephely neve** | **Telephely címe** |
| 1. | **Iskola bölcsőde (Vezető bölcsőde)** | Budapest, 1011 Iskola u. 22-24. |
| 2. | **Tigris bölcsőde (I. sz. telephely)** | Budapest, 1016 Tigris u. 45/a. |
| 3. | **Lovas bölcsőde (II. sz. telephely)** | Budapest, 1013 Lovas út 3. |
| 4. | **Napraforgó Mini Bölcsőde** | Budapest, 1016 Dezső u. 8. |
| 5. | **Borostyán Mini Bölcsőde** | Budapest, 1016 Dezső u. 8. |
| 6. | **Gesztenye Mini Bölcsőde** | Budapest, 1016 Dezső u. 8. |

**Az ellátásra jogosultak köre:**

Bölcsődébe, mini bölcsődébe a gyermek 20 hetes korától – 3 éves koráig vehető föl.

Bölcsődei, mini bölcsődei ellátás keretében azon gyermekek ellátását kell biztosítani, akiknek szülei, nevelői, gondozói *munkavégzésük, munkaerőpiaci részvételt elősegítő programban, nappali-iskola rendszerű képzésben vesz részt*, vagy egyéb ok miatt napközbeni ellátásukról nem tudnak gondoskodni.

A leadott jelentkezések alapján a bölcsődei ellátás igénybevételéről az intézményvezető dönt. Az **elbírálás során elsőbbséget élveznek** az I. kerületben bejelentett lakóhellyel (ennek hiányában tartózkodási hellyel) rendelkező és *életvitelszerűen is* – védőnői ellátás alapján – az I. kerületben élő családok gyermekei.

A jogszabály erejénél fogva – Gyvt. 94. § (5a) és (5b) – a szolgáltatói nyilvántartásban szereplő férőhelyszám legfeljebb 25%-a erejéig; mini bölcsődében a szolgáltatói nyilvántartásban szereplő férőhelyszám legfeljebb 50%-a erejéig felvehető az ellátási területen kívül lakóhellyel, ennek hiányában tartózkodási hellyel rendelkező gyermek, feltéve, hogy az ellátási területen lakóhellyel, ennek hiányában tartózkodási hellyel rendelkező valamennyi bölcsődei ellátást igénylő és arra jogosult gyermek ellátása biztosítva van.

**További előnyben kell részesíteni:**

* a rendszeres gyermekvédelmi kedvezményre jogosult gyermekeket, akiknek szülője vagy más törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll,
* akinek érdekében állandó napközbeni ellátásra van szükség,
* akit egyedülálló vagy időskorú személy nevel, vagy akivel együtt a családban három vagy több gyermeket nevelnek, kivéve azt, akire nézve eltartója gyermekgondozási díjban részesül,
* akinek a szülője, gondozója szociális helyzete miatt az ellátásról nem tud gondoskodni,
* akinek a családjában az egy főre jutó havi jövedelem nem haladja meg az öregségi nyugdíjminimum mindenkori összegének két és félszeresét, egyedülálló szülő esetén háromszorosát,
* akinek bölcsődei felvételét a gyermek egészségi problémája indokolja, amit a szülő házi gyermekorvosi vagy szakorvosi igazolással bizonyítani tud,
* akinek a szülője, gondozója legalább két éve bejelentett lakóhellyel rendelkezik az I. kerületben.

\*\*\*

A jelentkezési időszakban minden feladatellátási helyen biztosítunk nyitott délutánokat, melyek időpontját a [www.budavar.hu](http://www.budavar.hu) oldalon, a fenntartó Önkormányzat Facebook oldalán és a bölcsődék kapuján közzétesszük.

Tájékoztatást adunk az ellátás feltételeiről, a felvétel rendjéről; szükség esetén nyomtatott formában is biztosítjuk a jelentkezési anyagot.

A **felvételi rend** az alábbi:

* A jelentkezési szándékot a csatolt „Bölcsődei, mini bölcsődei felvételi kérelem” kitöltésével lehet jelezni
* Felvételi kérelem leadása: folyamatos
* Felvételi kérelem leadásának módja:
  + **elektronikusan -** a kitöltött Bölcsődei, mini bölcsődei felvételi kérelem szkennelésével, fotózásával – az [**iskola@budavari-bolcsodek.hu**](mailto:iskola@budavari-bolcsodek.hu) email címre megküldve
  + **postai úton -** Budavári Önkormányzat Egyesített Bölcsőde, 1011 Budapest, Iskola u. 22-24. címre
  + **személyesen –** az érintett bölcsődében, mini bölcsődében – a vezetővel előre egyeztetett időpontban

***A Napraforgó,- a Borostyán, és a Gesztenye Mini Bölcsődék kapcsán a jelentkezési anyagok személyesen történő leadására - a működés megkezdéséig - az Iskola Bölcsőde (1011 Budapest, Iskola u. 22-24.) telephelyen van mód.***

*Amennyiben a kérelem letöltése, kitöltése, szkennelése/fozózása nem megoldható, kérem keressenek a +36 20 269 4006-os telefonszámon 8.00 és 16.00 között.*

**Az elektronikusan benyújtott kérelem mellett szükséges iratok** - csatolmányok - *(szkennelve vagy fotózva kell megküldeni a kitöltött Bölcsődei, mini bölcsődei felvételi kérelemmel együtt)*:

* Mindkét szülőtől **munkáltatói -**aktív jogviszony**- igazolás,** ennek hiányában a leendő munkáltató/foglalkoztató igazolása arról, hogy a szülő nála alkalmazásban fog állni, megjelölve a foglalkoztatás kezdő időpontját is
* A „Bölcsődei, mini bölcsődei felvételi kérelem” 4. oldalán található **védőnői javaslat, vagy egyéb védőnői igazolás** a gyermek ellátásáról – elektronikusan beszerezhető!

A kérelem első oldalán található *– „****A bölcsődei ellátás igénylésének kezdete” –*** résznél elegendő az év, hónap megjelölése. A beszoktatás időpontjának megbeszélése az első szülői értekezleten – év közbeni jelentkezésnél a szülővel történő egyéni megbeszélés szerint történik – a szülők munkába állásának időpontjához igazodva. A szülői értekezlet - év közbeni jelentkezésnél a szülővel történő egyéni megbeszélés - időpontjáról a felvételről szóló értesítéssel együtt adunk tájékoztatást.

Minden egyéb dokumentum (szakértői bizottsági vélemény, MÁK igazolás emelt családi pótlékról, rendszeres gyermekvédelmi kedvezmény határozat stb.) leadása, pótlása – legkésőbb – a bölcsődei, mini bölcsődei beszoktatás megkezdése napján esedékes.

A bölcsődei, mini bölcsődei felvételekről, a felvett gyermekekről, a fel nem vett gyermekekről és a várólistára kerülő gyermekekről **a felvételi döntések után, a lehető leghamarabb** adunktájékoztatást a jelentkezést leadó szülőknek telefonon és/vagy email-ben. A felvételi döntéshez kapcsolódó írásos határozatokat a tájékoztató szülői értekezleten - év közbeni jelentkezésnél a szülővel történő egyéni megbeszélésen - adjuk ki.

**Koppány Ivett**

**intézményvezető**

**Budapest, I. kerület Budavári Önkormányzat**

***Egyesített Bölcsőde***

*1011 Budapest*

*Iskola u. 22-24.*

*Tel.: 201-1618; 20/269-4006*

*e-mail:* [*iskola@budavari-bolcsodek.hu*](mailto:iskola@budavari-bolcsodek.hu)

[*koppany.ivett@budavari-bolcsodek.hu*](mailto:koppany.ivett@budavari-bolcsodek.hu)